ตลท.สั่ง TKN แจง Trading Alert List หลังราคาพุ่งกระฉูด 26%
ตลท.สั่ง TKN แจง Trading Alert List หลังราคาพุ่งกระฉูด 26%
7 ต.ค. 2563

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
โดยราคาหุ้น TKN ปิดตลาดวันนี้ (7 ต.ค.63) อยู่ที่ 12.60 บาท ปรับตัวขึ้น 2.60 บาท หรือ 26% ด้วยมูลค่าการซื้อขาย 2.43 พันล้านบาท
พร้อมกันนี้ ตลท.ได้ประกาศให้ TKN เข้าข่ายมาตรการกำกับการซื้อขาย ระดับ 1 : Cash Balance โดยให้มีผลตั้งแต่วันที่ 8 ต.ค. 2563 สิ้นสุดวันที่ 28 ต.ค. 2563